
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	25 octombrie 2010

	Nr.
	27/254


R A P O R T

asupra propunerii legislative  privind modificarea Legii nr.76 din 16 ianuarie 2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare

În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr.Plx 155 din 7 aprilie 2010, cu dezbaterea pe fond, în procedură obişnuită, a propunerii legislative privind modificarea Legii nr.76 din 16 ianuarie 2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.1270/05.12.2010)

· avizul negativ al Consiliului Economic şi Social (nr.2459/24.12.2009)

· avizul negativ al Comisiei pentru buget, finanţe şi bănci (nr.22/172/20.04.2010)

· avizul favorabil al Comisiei juridice, de disciplină şi imunităţi (nr.31/279/20.04.2010)

· avizul negativ al Comisiei pentru egalitatea de şanse pentru femei şi bărbaţi (nr.37/384/21.04.201078)

Propunerea legislativă are ca obiect de reglementare modificarea Legii nr.76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare, astfel încât la acordarea unor sume ca stimulent (persoanelor ce se află în căutarea unui loc de muncă, în vederea creşterii şanselor de ocupare cât şi pentru angajatorii ce crează locuri de muncă şomerilor), din bugetul asigurărilor pentru şomaj (cum ar fi completarea veniturilor salariale ale angajaţilor, stimularea mobilităţii forţei de muncă, subvenţionarea locurilor de munca şi acordarea de credite avantajoase), să fie acordate în limita prevederilor bugetare aprobate pentru anul bugetar  respectiv.
Comisia propune Plenului Camerei Deputaţilor adoptarea propunerii legislative cu amendamente, pentru a întări faptul ca măsurile de stimulare a ocupării forţei de muncă, reglementate prin Legea  nr.76/2002, pentru a căror acordare din bugetul asigurărilor pentru şomaj se prevede încheierea de contracte sau convenţii cu agenţiile judeţene pentru ocuparea forţei de muncă, să se suporte, cu respectarea Legii nr.500/2002 privind finanţele publice, în limita sumelor aprobate din bugetul asigurărilor pentru şomaj, cu această destinaţie.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 13 octombrie 2010 au participat, în conformitate cu prevederile art.55 din Regulamentul Camerei Deputaţilor, republicat:

· d-na Simona Bordeianu – director, Ministerul Muncii, Familiei şi Protecţiei Sociale
· d-na Veronica Dobre – director, Agenţia Naţională pentru Ocuparea Forţei de Muncă.
La lucrările comisiei au fost prezenţi 21 deputaţi, din totalul de 22 membri ai comisiei.

Raportul comisiei a fost adoptat cu majoritate de voturi (un vot împotrivă).
Propunerea legislativă a fost respinsă de Senat în şedinţa din 31 martie 2010.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterilor, Comisia propune adoptarea cu modificări a propunerii legislative, după cum urmează: 

I. Amendamente admise

În urma dezbaterilor, Comisia propune adoptarea propunerii legislative cu următoarele amendamente:

	Nr. crt.
	Text act normativ de bază

(Legea nr.76/2002)
	Text

propunere legislativă
	Text propus de Comisie
	Motivarea

amendamentelor propuse

	1. 
	__
	Titlul legii

Lege

privind modificarea Legii nr.76 din 16 ianuarie 2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare


	Lege

privind modificarea şi completarea Legii nr.76/2002 privind sistemul asigurărilor pentru şomaj şi stimularea ocupării forţei de muncă


	Pentru respectarea normelor de tehnică legislativă.

	2. 
	__
	Articol unic. Legea nr. 76 din 16 ianuarie 2002 privind sistemul asigurărilor pentru şomaj şi stimularea ocupării forţei de muncă, publicată în Monitorul Oficial, Partea I, nr.103 din 6 februarie 2002, cu modificările şi completările ulteriore, se modifică şi se completează după cum urmează:

	Articol unic. Legea nr.76/2002 privind sistemul asigurărilor pentru şomaj şi stimularea ocupării forţei de muncă, publicată în Monitorul Oficial, Partea I, nr.103 din 6 februarie 2002, cu modificările şi completările ulteriore, se modifică şi se completează după cum urmează:
	Pentru respectarea nomelor de tehnica legislativă

	3. 
	__
	__
	1. La articolul 25, după alineatul (3) se introduce un nou alineat, alineatul (4), cu următorul cuprins:

„(4) Măsurile de stimulare a ocupării forţei de muncă a căror finanţare se asigură din bugetul asigurărilor pentru şomaj şi care, potrivit prevederilor legale, continuă şi în anul bugetar următor, vor fi finanţate din bugetul anului respectiv, din creditele aprobate cu acest scop.”

Autor: d-na deputat Claudia Boghicevici 

	Pentru respectarea normelor de tehnică legislativă.
Prevedere necesară pentru continuitatea finanţării măsurilor de stimulare.

	4. 
	
	
	2. După articolul 37, se introduce un nou articol, articolul 371, cu următorul cuprins:

„Art.371. -  (1) La stabilirea stagiului minim de cotizare de 12 luni în ultimele 24 de luni premergătoare datei înregistrării cererii, prevăzut la art.34 alin.(1) lit.a), nu se iau în considerare perioadele care reprezintă stagiu de cotizare utilizate pentru stabilirea şi acordarea anterioară a unui drept la indemnizaţie de şomaj.

(2) Perioadele care reprezintă stagiu de cotizare şi care au fost utilizate pentru stabilirea şi acordarea anterioară a unui drept la indemnizaţie de şomaj, prevăzute la alin.(1), se iau în considerare la stabilirea stagiului de cotizare în funcţie de care se stabileşte perioada pentru care se acordă indemnizaţia de şomaj şi cuantumul acestui drept, prevăzut la art. 39”.

Autor: d-na deputat Claudia Boghicevici 


	Întrucât experienţa practică a sesizat existenţa unor situaţii abuzive în care o persoană devenită şomeră, beneficiind de indemnizaţie de şomaj în condiţiile legii,poate  beneficia de un nou drept la indemnizaţie de şomaj în virtutea valorificării aceleiaşi perioade de asigurare în sistemul asigurărilor pentru şomaj în vederea realizării astfel a condiţiei privind stagiul minim de cotizare de 12 luni în ultimele 24 de luni premergătoare datei înregistrării cererii pentru acordarea acestui drept de protecţie socială a fost necesară introducerea unor prevederi exprese cu referire la: neconsiderarea, la stabilirea stagiului minim de cotizare de 12 luni în ultimele 24 de luni a perioadelor care reprezintă stagiu de cotizare utilizate pentru stabilirea şi acordarea anterioară a unui drept la indemnizaţie de şomaj.

	5. 
	Art.41. – (1)Persoanele care beneficiază de indemnizaţie de şomaj au următoarele obligaţii:
............................................
prevederi din Art. 20 (Norme Metodologice din 2002) la data 23-iun-2004 pentru Art. 41, alin. (1), litera D. din capitolul III, sectiunea 3

Art. 20
Prin a căuta activ un loc de muncă, potrivit art. 41 alin. (1) lit. d) din lege, se înţelege a dovedi că persoana s-a prezentat pentru a solicita un loc de muncă la agenţia pentru ocuparea forţei de muncă judeţeană sau a municipiului Bucureşti la care se află în evidenţă, în afara datei programării lunare, sau la alţi furnizori de servicii specializate pentru stimularea ocupării forţei de muncă, acreditaţi în condiţiile legii, în vederea medierii pentru încadrare în muncă.


	
	3. La articolul 41 alineatul (1), după litera d) se introduce o nouă literă, litera e), cu următorul cuprins :
„e) să înştiinţeze în scris agenţia pentru ocuparea forţei de muncă la care sunt înregistrate apariţia stării de incapacitate temporară de muncă şi datele de identificare, respectiv numele medicului prescriptor şi unitatea în care funcţionează acesta, în termen de 24 ore de la data acordării concediului medical. În situaţia în care apariţia stării de incapacitate temporară de muncă a intervenit în zilele declarate nelucrătoare, sau împlinirea termenului de 24 de ore se realizează în zilele declarate nelucrătoare, persoanele care beneficiază de indemnizaţie de şomaj au obligaţia de a înştiinţa agenţia pentru ocuparea forţei de muncă la care sunt înregistrate în prima zi lucrătoare.”
Autor: d-na deputat Claudia Boghicevici 


	Corelarea cu dispoziţiile care instituie obligaţii persoanelor care beneficiază de concediu medical pentru incapacitate temporară de muncă prevăzută la art.81 alin.(1) din Normele de aplicare a prevederilor OUG nr.158/2005 privind concediile şi indemnizaţiile de asigurări sociale de sănătate, aprobate prin Ordinul comun nr.60/32/2006, cu modificările şi completările ulterioare. Instituirea acestei reglementări va conduce la identificarea cu celeritate a persoanelor care beneficiază de indemnizaţie de şomaj şi se află în concediu medical pentru incapacitate temporară de muncă si va facilita verificarea prezenţei asiguraţilor aflaţi în incapacitate temporară de muncă la adresa de domiciliu sau la reşedinţa indicată la eliberarea concediului medical, precum şi efectuarea controlului privind modul de acordare a concediilor medicale şi de eliberare a certificatelor de concediu, astfel cum se prevede în OUG nr.158/2005 privind concediile şi indemnizaţiile de asigurări sociale de sănătate cu modificările şi completările ulterioare. 


	6. 
	
	
	4. La articolul 41, după alineatul (1) se introduc trei noi alineate, alineatele (11), (12) şi (13), cu următorul cuprins:

„(11)  Obligaţia prevăzută la alin.(1) lit.c) nu se aplică în situaţia în care persoanele care beneficiază de indemnizaţie de şomaj participă la programe de formare profesională organizate în condiţiile legii a căror finanţare este asigurată din asistenţa financiară nerambursabilă primită de România, în calitate de stat membru al Uniunii Europene, prin intermediul Fondului european de dezvoltare regională, Fondului social european şi Fondului de coeziune. Obligaţia nu se aplică pe perioada în care persoanele participă la aceste programe de formare profesională, în condiţiile în care, anterior includerii în cadrul acestor programe, nu au fost cuprinse în serviciile pentru stimularea ocupării şi de formare profesională oferite de agenţia pentru ocuparea forţei de muncă şi se află în perioada de acordare a acestor servicii.
(12)  Persoanele prevăzute la alin.(11) au obligaţia să prezinte lunar, la data programării prevăzute la alin.(1) lit.a), agenţiei pentru ocuparea forţei de muncă la care sunt înregistrate, dovada participării lor la programe de formare profesională a căror finanţare este asigurată din asistenţa financiară nerambursabilă primită de România, în calitate de stat membru al Uniunii Europene, prin intermediul Fondului european de dezvoltare regională, Fondului social european şi Fondului de coeziune, sau, după caz, dovada participării la examenul de absolvire a acestora. Prezentarea dovezii nu constituie refuz nejustificat potrivit art.44 lit.d) şi e).
(13) În situaţia în care obligaţia prevăzută la alin.(12) nu este îndeplinită, prevederile alin.(11) nu se aplică.”
Autor: d-na deputat Claudia Boghicevici 


	Existenţa posibilităţii de participare la alte tipuri de formare profesională decât cele finanţate din bugetul asigurărilor pentru şomaj  a determinat introducerea unor precizări legislative care să stipuleze exceptarea persoanelor participante la cursuri finanţate din FSE, FEDR, FC de la obligaţia suplimentară de  participare la formarea profesională furnizată de agenţia pentru ocupare, în situaţia în care persoanele nu participă deja la servicii de  ocupare şi formare profesională organizate din bugetul asigurărilor pentru şomaj.

In acest fel se realizează o degrevare a bugetului asigurărilor pentru şomaj precum şi încurajarea participării la formarea profesională susţinută  din surse alternative de finanţare, cu efect asupra sporirii gradului de atragere a fondurilor nerambursabile europene si a participării la formarea profesionala a adulţilor.
Introducerea acestei prevederi legislative contribuie la înlăturarea posibilelor actelor de rea credinţă ale şomerilor.

Absenţa acestei prevederi exprese ar putea conduce la acordarea indemnizaţiei de şomaj în mod nemerituos.


	7. 
	
	
	6. La articolul 45, după alineatul (4) se introduce un nou alineat, alineatul (5), care va avea următorul cuprins:
„(5) Perioada de suspendare a indemnizaţiei de şomaj pe perioada acordării indemnizaţiei pentru incapacitate temporară de muncă, prevăzută la alin.(1) lit.g), face parte din perioada de acordare a indemnizaţiei de şomaj în situaţia în care nu este îndeplinită obligaţia prevăzută la art.41 alin.(1) lit. e).”

Autor: d-na deputat Claudia Boghicevici 


	Corelarea cu dispoziţiile care instituie obligaţii persoanelor care beneficiază de concediu medical pentru incapacitate temporară de muncă prevăzută la art.81 alin.(1) din Normele de aplicare a prevederilor OUG nr.158/2005 privind concediile şi indemnizaţiile de asigurări sociale de sănătate, aprobate prin Ordinul comun nr.60/32/2006, cu modificările şi completările ulterioare. Instituirea acestei reglementări va conduce la identificarea cu celeritate a persoanelor care beneficiază de indemnizaţie de şomaj şi se află în concediu medical pentru incapacitate temporară de muncă .


	8. 
	Art. 661 , alin.(5)
(5) Persoanele care beneficiază de indemnizaţie de şomaj sunt obligate să participe la programele de formare profesională oferite şi organizate de agenţiile pentru ocuparea forţei de muncă, precum şi la examenul de absolvire a acestora.
	
	7. La articolul 661, alineatul (5) se modifică şi va avea următorul cuprins:
„(5) Persoanele care beneficiază de indemnizaţie de şomaj, cu excepţia acelora care  participă la programe de formare profesională organizate în condiţiile legii a căror finanţare este asigurată din asistenţa financiară nerambursabilă primită de România, în calitate de stat membru al Uniunii Europene, prin intermediul Fondului european de dezvoltare regională, Fondului social european şi Fondului de coeziune, pe perioada în care participă la aceste programe de formare profesională, în condiţiile în care, anterior includerii în cadrul acestor programe de formare profesională, nu au fost cuprinse în serviciile pentru stimularea ocupării şi de formare profesională oferite de agenţia pentru ocuparea forţei de muncă, sunt obligate să participe la programele de formare profesională oferite şi organizate de agenţiile pentru ocuparea forţei de muncă, precum şi la examenul de absolvire a acestora.”

Autor: d-na deputat Claudia Boghicevici 


	Dezvoltarea competenţelor profesionale ale şomerilor reprezintă o premisă pentru ocuparea rapidă a unui nou loc de muncă, astfel încât , în încercarea de a conştientiza şomerii cu privire la beneficiile formarii profesionale, se realizează condiţionarea acordării sprijinului pasiv (indemnizaţie de şomaj) de obligativitatea participării la cursuri de formare profesională susţinute din BAS, precum şi la examenul de absolvire a acestora,  pentru acele persoane care nu participa la cursuri organizate din alte fonduri.

	9. 
	__
	1. La articolul 72, după alineatul (2) se introduce alineatul (3) cu următorul cuprins:
(3) Sumele prevăzute la acest articol se acordă în limita prevederilor bugetare aprobate pentru anul bugetar, din bugetul asigurărilor pentru şomaj.


	Se propune eliminarea textului.
Autor: d-na deputat Claudia Boghicevici 


	În vederea corelării cu art.95 alin.(11) unde s-a specificat că finanţarea măsurilor de stimulare să se acorde în limita sumelor aprobate în bugetul asigurărilor pentru şomaj cu această destinaţie cu respectarea  prevederilor Legii nr.500/2002 privind finanţelor publice, cu modificărilor şi completările ulterioare.



	10. 
	
	2. La articolul 731, după alineatul (5), se introduce alineatul (6) cu următorul cuprins: 
(6) Sumele prevăzute la acest articol se acordă în limita prevederilor bugetare aprobate pentru anul bugetar, din bugetul asigurărilor pentru şomaj.


	Se propune eliminarea textului.

Autor: d-na deputat Claudia Boghicevici 


	În vederea corelării cu art.95 alin.(11) unde s-a specificat că finanţarea măsurilor de stimulare să se acorde în limita sumelor aprobate în bugetul asigurărilor pentru şomaj cu această destinaţie cu respectarea  prevederilor Legii nr.500/2002 privind finanţelor publice, cu modificărilor şi completările ulterioare.



	11. 
	Art.74. - Persoanele care în perioada în care beneficiază de indemnizaţie de şomaj se încadrează, potrivit legii, într-o localitate situata la o distanta mai mare de 50 km de localitatea în care îsi au domiciliul stabil, beneficiază de o prima de încadrare acordata din bugetul asigurărilor pentru şomaj egala cu de doua ori valoarea indicatorului social de referinţă în vigoare la data acordării.

	3. Articolul 74 va avea următorul următorul cuprins:

(1) Persoanele care în perioada în care beneficiază de indemnizaţie de şomaj se încadrează, potrivit legii, într-o localitate situata la o distanta mai mare de 50 km de localitatea în care îsi au domiciliul stabil, beneficiază de o prima de încadrare acordata din bugetul asigurărilor pentru şomaj egala cu de doua ori valoarea indicatorului social de referinţă în vigoare la data acordării.

(2) Sumele prevăzute la alineatul precedent se acordă în limita prevederilor bugetare aprobate pentru anul bugetar, din bugetul asigurărilor pentru şomaj.

	Se propune eliminarea textului.

Autor: d-na deputat Claudia Boghicevici 


	Se elimină textul din propunerea legislativă şi se păstrează textul din actul normativ de bază.

În vederea corelării cu art.95 alin.(11) unde s-a specificat că finanţarea măsurilor de stimulare să se acorde în limita sumelor aprobate în bugetul asigurărilor pentru şomaj cu această destinaţie cu respectarea  prevederilor Legii nr.500/2002 privind finanţelor publice, cu modificărilor şi completările ulterioare.



	12. 
	Art.75. - Persoanele care în perioada în care beneficiază de indemnizaţie de şomaj se încadrează, potrivit legii, într-o altă localitate şi, ca urmare a acestui fapt, îsi schimba domiciliul primesc o prima de instalare, acordată din bugetul asigurărilor pentru şomaj, egală cu de şapte ori valoarea indicatorului social de referinţă în vigoare la data instalării.

	4. Articolul 75 se modifica si va avea urmatorul cuprins:
(1) Persoanele care în perioada în care beneficiaza de indemnizatie de somaj se încadreaza, potrivit legii, într-o alta localitate si, ca urmare a acestui fapt, îsi schimba domiciliul primesc o prima de instalare, acordata din bugetul asigurarilor pentru somaj, egala cu de sapte ori valoarea indicatorului social de referinta în vigoare la data instalarii.
 

(2) Sumele prevăzute la alineatul (1) se acordă în limita prevederilor bugetare aprobate pentru anul bugetar, din bugetul asigurărilor pentru şomaj.

	Se propune eliminarea textului.

Autor: d-na deputat Claudia Boghicevici 


	Se elimină textul din propunerea legislativă şi se păstrează textul din actul normativ de bază.

În vederea corelării cu art.95 alin.(11) unde s-a specificat că finanţarea măsurilor de stimulare să se acorde în limita sumelor aprobate în bugetul asigurărilor pentru şomaj cu această destinaţie cu respectarea  prevederilor Legii nr.500/2002 privind finanţelor publice, cu modificărilor şi completările ulterioare.



	13. 
	
	5. Articolul 78 se modifică şi va avea următorul cuprins:

(1) Din bugetul asigurărilor pentru şomaj şi din alte surse alocate conform prevederilor legale se pot subvenţiona chltuielile cu forţa de muncă efectuate în cadrul unor programe care au scop ocuparea temporară a forţei de muncă din rândul şomerilor, pentru dezvoltarea comunităţii locale.

(2) Sumele prevăzute la alineatul precedent se acordă în limita prevederilor bugetare aprobate pentru anul bugetar, din bugetul asigurărilor pentru şomaj.

	Se propune eliminarea textului.

Autor: d-na deputat Claudia Boghicevici 


	În vederea corelării cu art.95 alin.(11) unde s-a specificat că finanţarea măsurilor de stimulare să se acorde în limita sumelor aprobate în bugetul asigurărilor pentru şomaj cu această destinaţie cu respectarea  prevederilor Legii nr.500/2002 privind finanţelor publice, cu modificărilor şi completările ulterioare.

Art.78 a fost abrogat prin Legea nr.118/2010.

	14. 
	
	6. La articolul 80, după alineatul (3), se introduce alineatul (4) cu următorul cuprins: 

(4) Sumele prevăzute la alineatele precedente se acordă în limita prevederilor bugetare aprobate pentru anul bugetar, din bugetul asigurărilor pentru şomaj.
	Se propune eliminarea textului.

Autor: d-na deputat Claudia Boghicevici 


	În vederea corelării cu art.95 alin.(11) unde s-a specificat că finanţarea măsurilor de stimulare să se acorde în limita sumelor aprobate în bugetul asigurărilor pentru şomaj cu această destinaţie cu respectarea  prevederilor Legii nr.500/2002 privind finanţelor publice, cu modificărilor şi completările ulterioare.



	15. 
	
	7. La articolul 841, dupa alineatul (4), se introduce alineatul (5) cu urmatorul cuprins: 
(5) Sumele prevăzute la acest articol se acordă în limita prevederilor bugetare aprobate pentru anul bugetar, din bugetul asigurărilor pentru şomaj.


	Se propune eliminarea textului.

Autor: d-na deputat Claudia Boghicevici 


	În vederea corelării cu art.95 alin.(11) unde s-a specificat că finanţarea măsurilor de stimulare să se acorde în limita sumelor aprobate în bugetul asigurărilor pentru şomaj cu această destinaţie cu respectarea  prevederilor Legii nr.500/2002 privind finanţelor publice, cu modificărilor şi completările ulterioare.



	16. 
	
	8. La articolul 85, după alineatul (6), se introduce alineatul (7) cu următorul cuprins: 
(7) Sumele prevăzute la acest articol se acordă în limita prevederilor bugetare aprobate pentru anul bugetar, din bugetul asigurărilor pentru şomaj.
	Se propune eliminarea textului.

Autor: d-na deputat Claudia Boghicevici 


	În vederea corelării cu art.95 alin.(11) unde s-a specificat că finanţarea măsurilor de stimulare să se acorde în limita sumelor aprobate în bugetul asigurărilor pentru şomaj cu această destinaţie cu respectarea  prevederilor Legii nr.500/2002 privind finanţelor publice, cu modificărilor şi completările ulterioare.



	17. 
	
	9. La articolul 86, după alineatul (8), se introduce alineatul (9) cu următorul cuprins: 
(9) Sumele prevăzute la alineatele (1)-(8) se acordă în limita prevederilor bugetare aprobate pentru anul bugetar, din bugetul asigurărilor pentru şomaj.
	Se propune eliminarea textului.

Autor: d-na deputat Claudia Boghicevici 


	În vederea corelării cu art.95 alin.(11) unde s-a specificat că finanţarea măsurilor de stimulare să se acorde în limita sumelor aprobate în bugetul asigurărilor pentru şomaj cu această destinaţie cu respectarea  prevederilor Legii nr.500/2002 privind finanţelor publice, cu modificărilor şi completările ulterioare.



	18. 
	
	10. La articolul 861, dupa alineatul (5), se introduce alineatul (6) cu următorul cuprins: 
(6) Sumele prevăzute la alineatele (1)-(5) se acordă în limita prevederilor bugetare aprobate pentru anul bugetar, din bugetul asigurărilor pentru şomaj.  
	Se propune eliminarea textului.

Autor: d-na deputat Claudia Boghicevici 


	În vederea corelării cu art.95 alin.(11) unde s-a specificat că finanţarea măsurilor de stimulare să se acorde în limita sumelor aprobate în bugetul asigurărilor pentru şomaj cu această destinaţie cu respectarea  prevederilor Legii nr.500/2002 privind finanţelor publice, cu modificărilor şi completările ulterioare.



	19. 
	
	
	8. La articolul 95, după alineatul (1) se introduce un nou alineat, alineatul (11), cu următorul cuprins: 

„(11) Măsurile de stimulare a ocupării forţei de muncă finanţate din bugetul asigurărilor pentru şomaj, pentru a căror acordare se prevede, potrivit dispoziţiilor legale, încheierea de contracte sau convenţii cu agenţiile pentru ocuparea forţei de muncă, se acordă în limita sumelor aprobate în bugetul asigurărilor pentru şomaj cu această destinaţie cu respectarea prevederilor Legii nr.500/2002 privind finanţele publice, cu modificările şi completările ulterioare.”
Autor: d-na deputat Claudia Boghicevici 

	Prevedere necesară, pentru respectarea dispoziţiilor Legii nr.500/2002 în ceea ce priveşte încadrarea în sumele alocate cu această destinaţie în bugetul asigurărilor de şomaj.


PREŞEDINTE,






SECRETAR,





Victor Paul Dobre





Adrian Solomon
Întocmit,

Expert parlamentar Adriana Emilia BREAZU

